पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी फिरोजपुर पुलिस ने गश्त के दौरान 2 व्यक्तियों से 20 ग्राम हेरोइन, एक कंप्यूटर कंडा और पैकिंग करने का सामान बरामद किया है। सब इंस्पेक्टर रजनी बाला ने बताया कि एएसआई शर्मा सिंह के नेतृत्व में पुलिस बीती शाम गश्त दौरान जनता प्रीत नगर के मोड़ पर पहुंची तो दो युवक छोटे कंप्यूटर कंडे पर किसी वस्तु का वजन कर रहे थे।
जब युवकों ने पुलिस को देखा तो घबराकर सामान वहीं छोड़कर भागने लगे तो पुलिस ने दोनों को काबू कर जब सामान चेक किया तो मौके पर 20 ग्राम 10 मिली ग्राम हेरोइन, एक छोटा कंप्यूटर कंडा और चार छोटे लिफाफे बरामद हुए। पुलिस ने रोहित पुत्र जनक राज और साहिल पुत्र निशान से पूछताछ की तो दोनों ने बताया कि यह हेरोइन उन्होंने विशाल उर्फ मन्ना पुत्र जग्गा निवासी जनता प्रीत नगर फिरोजपुर शहर से खरीदी थी। पुलिस ने सामान को कब्जे में लेकर तीनों युवकों के खिलाफ एनडीपीएस एक्ट के तहत थाना सिटी में मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn